વળી, કોણે કહ્યું કે આ કોરિયોગ્રાફર્સનું કામ માત્ર ડાન્સ જ કરાવવાનું હોય છે? અરે, ડાન્સ ઉપરાંત તેમણે ડેકોરેટર સાથે મળી લાઇટિંગની વ્યવસ્થા કરવાની હોય છે, કાર્યક્રમના સંચાલન માટે સંચાલકને ટ્રેઇનિંગ આપવાની હોય છે, સ્ક્રિપ્ટ રાઇટર પાસે તેની સ્ક્રિપ્ટ લખાવવાની હોય છે, જેટલાં ગીતો પર ડાન્સ થવાનો હોય એનું એડિટિંગ કરાવવાનું હોય છે વગેરે. આ બધાનો ચાર્જ તેમની ફીમાં પૅકેજરૂપે સાથે ગણી લેવામાં આવે છે, જેની રેન્જ આજકાલ ૨૫ હજારથી માંડી લાખ કે તેથી વધુ પણ જઈ શકે છે. અહીં સોનલબહેન કહે છે, ‘ફીનો આંકડો સૌથી પહેલાં તો તમે કેટલાં સૉન્ગ્સ પર ડાન્સ કરવા માગો છો, કઈ થીમ પર ડાન્સ કરવા માગો છોથી માંડી તમે મુંબઈના કયા વિસ્તારમાં રહો છો એ બધાને ધ્યાનમાં રાખી નક્કી કરવામાં આવે છે. વળી, આજકાલ તો સૌકોઈને કંઈ નવું જોઈએ છે, તેથી અમારે પણ સતત કંઈક નવું વિચાર્યા કરવું પડે છે.’